قلات: وزیر داخلہ بلوچستان میر ضیاء اللہ لانگو کلی محمود گہرام روڈ نا بنا، کوہک روڈ، کلی گزگ، خالق آباد اٹ افسر کمپلیکس ڈٹ و فٹسال گراؤنڈ پراجیکٹ نا ناگمان دورہ ءِ کرے۔ میر ضیاء اللہ لانگو ہر چار آ ڈٹ آتیا کاریم نا گام گیج نا جاچ ءِ ہلک۔ او ڈٹ آتیا شونداری کاریم تا جاچ ءِ ہلک۔ وزیر داخلہ میر ضیاء اللہ ڈٹ آتیا شونداری کاریم نا ترندی ءِ پین جوان کننگ نا پارت کرے۔ میر ضیاء اللہ پارینے کہ اُلس نا آسراتی کن ہر چار آ ڈٹ آتے زوت اس پورو کننگے۔ ٹریفک نا روانی کن ڈٹ آتے زوت اس پورو کننگ المی ءِ۔ شونداری کاریم تیٹی جوان مینجمنٹ کننگے۔ او مستی پارینے کہ ڈٹ آتا کاریم تے ترندی ٹی مستی دننگے۔ او ہمو افسر آتون فون آ ہیت کرسا پارینے کہ روڈ انا کاریم دے و نن کرسا پورو کننگے۔
(خ ن)
